Sziasztok!

Alakul egy Helló Nyúz nevű kezdeményezés.

Ez egy olyan netes hírcsatorna lesz, amely a tizenéves korosztálynak szól és alapvetően a tizenévesek aktív részvételével készül majd.

Célja, hogy közügyekről és a nektek fontos kérdésekről tájékoztatást nyújtson, hogy feltehessetek kérdéseket és tájékozódhassatok ezekről a témákról és nem utolsó sorban, hogy a kérdéseitekkel segítsétek a felnőtteket abban, hogy új nézőpontból nézzenek a világ eseményeire és társadalmi problémákra.

Be akarjuk építeni a közgondolkodásba, hogy a fiataloknak is joga van hozzászólni a közügyekhez, szakértőket, politikusokat kérdezni és megosztani a saját problémáikat.

Sőt, szeretnénk, ha segítenétek megszólítani a többieket, ezzel is inspirálva őket, hogy nyitottabban, aktívabban álljanak hozzá a körülöttük zajló történésekhez.

Ha úgy érzed, hogy szívesen elmondanád a véleményed különböző témákról, szívesen tennél fel kérdéseket a téged érintő problémákkal kapcsolatban, ha szívesen szerepelnél kamera előtt, egyszóval, ha van kedved ebben részt venni, ezt kell tenned:

Készíts magadról 2 db 1 perces videót:

- Mondd el, hogy a te iskoládban a tanárok hogyan kezelik a diákok mobilhasználatát? Illetve: Ha te írnád a házirendet, abban mi szerepelne a mobiltelefonnal kapcsolatban és miért?

- Ha lenne egy Youtube csatornád és bárkit meghívhatnál interjúalanynak, ki lenne az, és miért őt választanád?

Küldd el ezeket, a **jelentkezes.hellonyuz@gmail.com** e-mail címre.

Jelentkezési határidő: **Szeptember 22.**

Ha túl nagy a fájl, küldd wetransferen (wetransfer.com) keresztül. Bármi problémád van, írj nekem a hay.anna1@gmail.com e-mail címre.

A jelentkezőkből 5-6 embert fogunk kiválasztani. A forgatások heti egyszer, október folyamán lesznek, de átcsúszhatnak novemberbe is. Egy forgatás kb 2 óra elfoglaltságot jelent. A forgatásig minden héten egyszer összegyűlünk, hogy kicsit összerázódjunk és ne a kamerák előtt kezdjük az ismerkedést.

A Helló Nyúzról további információt itt találsz: https://hellonyuzweb.wixsite.com/hellonyuz

Remélem, hamarosan találkozunk!

Üdv.:

Hay Anna